open-index/open-wikipedia-markdown huggingface dataset:
Aladobix

**Aladobix** () on Asterix-sarjakuvan henkilöhahmo. Hän on gallialaisen kylän kyläpäällikkö. Aladobix oli mukana jo sarjan ensimmäisessä albumissa *[[Asterix gallialainen]]*.

Aladobix on Gallian sodan sotaveteraani, ja hänen kodissaan on sisäänkäyntioven yllä härän pää. Aladobix pitää mielellään mahtipontisia puheita, varsinkin kyläjuhlissa. Aladobix istuu kotonaan valtaistuimella ja kulkee ulkona seisten kilvellä, jota kantaa tavallisesti kaksi miestä. Keskenään erimittaisten kilvenkantajien ulkonäkö pysyy samana albumista *[[Asterix ja Caesarin lahja]]* alkaen. Albumin *[[Asterix ja kadonnut kilpi]]* mukaan Aladobixin kilpi on sama kilpi, jonka gallialaisten ylipäällikkö Vercingetorix luovutti Julius Caesarille antautumisen merkkinä Alesian taistelun jälkeen. Aladobix on ollut kylän päällikkönä koko sarjan ajan, tosin pari kertaa hänen asemansa on haastettu.

Aladobixilla on voimakastahtoinen vaimo Smirgeline (*Bonnemine*). Heillä ei ole lapsia. Smirgelinen veli Homeopatix on Parisiumissa asuva menestynyt liikemies, jota Aladobix ei voi sietää.

Aladobixin suomenkielinen nimi on peräisin aladobi-ruokalajista. Englanniksi hahmon nimi on Vitalstatistix.

## Lähteet
Tom Tykwer

**Tom Tykwer** (s. 23. toukokuuta 1965 Wuppertal, Länsi-Saksa) on saksalainen elokuvaohjaaja, elokuvakäsikirjoittaja ja säveltäjä. Hän on toiminut elokuva-alalla monissa muissakin tehtävissä kuten tuottajana.

## Ohjauksia
* *[[Hengen hinta]]* (*Winterschläfer*, 1997)
* *[[Juokse Lola!]]* (*Lola rennt*, 1998)
* *[[Der Krieger und die Kaiserin]]* (2000)
* *[[Heaven]]* (2002)
* *[[Parfyymi (vuoden 2006 elokuva)|Parfyymi]]* (*Perfume: The Story of a Murderer*, 2006)
* *[[The International]]* (2009)
* *[[Kolme (elokuva)|Kolme]]* (*Drei*, 2010)
* *[[Pilvikartasto (elokuva)|Pilvikartasto]]* (*Cloud Atlas*, 2012) – yhdessä Wachowskien kanssa
* *[[Kuninkaan hologrammi]]* (2016)
* *[[Babylon Berlin]]* (2017)

## Lähteet

## Aiheesta muualla

* 
*
Harri Tuominen

**Harri Olavi Tuominen** (1. huhtikuuta 1944 Kuusankoski – 1. maaliskuuta 2006) oli suomalainen säveltäjä ja kuoronjohtaja. Häntä opettivat vuosina 1966–1973 Tauno Marttinen ja Ahti Sonninen.

Tuominen nimitettiin vuodesta 1969 Kuusankosken Työväen Laulajien johtajaksi. Hän johti Kuusankosken jälkeen Joensuussa ja vuosina 1975–1994 Lappeenrannassa. Tuominen toimi lisäksi Kuusankosken musiikki- ja taidelautakunnan puheenjohtajana 1969–1972. Vuodet 1979–1990 hän kuului Kotkan merilaulufestivaalien tuomaristoon. Tuominen oli Kymen läänin taidetoimikunnan läänintaiteilijana.

Tuominen piti vuodesta 1973 alkaen omia sävellyskonserttejaan Kouvolassa, Kotkassa, Lappeenrannassa, Porissa, Imatralla ja Kuusankoskella. Tuominen kuoli 2006, kuukautta aiemmin kuin olisi täyttänyt 62 vuotta. Hänen sävellystuotantoonsa kuuluu näyttämömusiikin lisäksi muun muassa orkesteriteoksia ja vokaalimusiikkia. Kotkan kaupunki tilasi häneltä teoksen *Nocturne in City* kaupungin satavuotisjuhlaan. 

## Lähteet

## Aiheesta muualla
* Fimic: Harri Tuominen.
Ivo Cruz

**Ivo Cruz** (19. toukokuuta 1901 – 8. syyskuuta 1985) oli Brasiliassa syntynyt säveltäjä, jonka molemmat vanhemmat olivat portugalilaisia. Hän aloitti musiikinopintonsa Lissabonissa.

Cruz lähti vuonna 1925 Saksaan. Opiskeltuaan aikansa siellä hän perusti Portugalissa filharmonisen orkesterin ja toimi vuosina 1938–1971 kansallisen konservatorion rehtorina. Hänen edeltäjänsä tässä toimessa oli ollut Vianna da Motta. Cruz ehti ennen kuolemaansa Lissabonissa vuonna 1985 julkaista omaelämäkertateoksen. 

## Lähteet

* Suurin osa: http://www.mic.pt/ingl/presentation.html
Wagnerilaisuus

**Wagnerilaisuus** () on saksalaisen oopperasäveltäjän Richard Wagnerin (1813–1883) musiikiin, teoreettisiin kirjoituksiin, poliittisiin ajatuksiin ja esteettisiin näkemyksiin perustuva aatesuuntaus. Wagnerilaisuuden merkitys oli suurin 1800-luvun loppupuolella, jolloin erityisesti musiikkimaailma oli jakautunut Wagnerin kiihkeisiin kannattajiin, jotka suosivat ohjelmamusiikkia, ja vastustajiin, jotka olivat absoluuttisen musiikin kannalla. 

Poliittisessa merkityksessä wagnerilaisuus oli alun perin luokkatietoinen liike, joka myöhemmin suuntautui esifasismiin. Taidepiireissä Wagnerin vaikutus ilmeni erityisesti dekadenttisissa ja symbolistisessa taidesuuntauksissa. Niiden ulkopuolellakin Wagnerin vaikutus näkyy viitteellisesti lähes kaikessa länsimaisessa taiteessa. Nykyisin ilmiön näkee selvimmin monissa elokuvissa, esimerkiksi Matrix-elokuvatrilogiassa. Wagnerin viimeisessä oopperassa *[[Parsifal]]* (1882) nimihenkilö oppii näkemään taikuri Klingsorin luoman valhekuvan taakse ja saa ylivertaiset kyvyt, kuten pysäyttämään häntä kohti heitetyn keihään. Matrixissa taas on keinotodellisuus, jossa Neo pysäyttää pahantahtoisten agenttien luodit. Pirates of the Caribbean -elokuvasarjan Davy Jones, joka on mennyttä rakkauttaan sureva *Lentävä hollantilainen* -laivan kapteeni, kun Wagnerin Lentävä hollantilainen -oopperan (1843) päähenkilön kirouksen pystyy purkamaan vain pyyteetön rakkaus. Tosin nämä asetelmat usein pohjautuvat vanhempiin tarinoihin, mutta Wagner pystyi luomaan niistä uusia myyttisiä kokonaistaideteoksia, joissa eri taidemuodot kohtaavat.

## Lähteet
* GLBTQ: Wagnerism 

### Viitteet

## Aiheesta muualla
* Max Nordau: The Richard Wagner Cult (1895)
Istat

**Istituto Nazionale di Statistica** (**Istat**) on Italian valtion tilastovirasto eli kansallinen tilastokeskus.

Se perustettiin vuonna 1926 keräämään ja organisoimaan valtiolle tärkeitä tilastotietoja. Yksi sen tehtävistä on väestönlaskenta.

## Lähteet
*SISTAN 

## Aiheesta muualla
* ISTAT 
* Demographic page
Mika Ojakangas

**Mika Marko Ojakangas** (s. 1. joulukuuta 1966 Ylivieska) on suomalainen politiikan tutkija ja esseisti. Vuodesta 2010 hän on toiminut valtio-opin professorina Jyväskylän yliopistossa erityisalueina poliittisen ajattelun, kulttuurin ja retoriikan tutkimus.

Ojakangas valmistui valtiotieteen maisteriksi Helsingin yliopistosta vuonna 1991. Tohtoriksi hän väitteli vuonna 1997. Hän on työskennellyt tutkijana Genovan ja Helsingin yliopistossa. Vuodesta 2002 hän on ollut Helsingin yliopiston dosentti. Vuosina 2005–2010 hän oli akatemiatutkija.

Ojakankaan erikoisaloja ovat poliittinen teoria ja filosofia. Hän on perehtynyt varsinkin Carl Schmittin ajatteluun. Ojakangas on tutkinut myös kasvatuksen historiaa sekä julkaissut kasvatusoppaan sekä tutkinut omantunnon historiaa.

Vuosina 2007–2013 Ojakangas toimi *[[Tiede & edistys]]* -lehden päätoimittajana.

## Teoksia
* 
* 
* 
* 
* 
* 

## Lähteet

## Aiheesta muualla
* Mika Ojakangas Jyväskylän yliopiston sivuilla
Eriparivanhemmat

**Eriparivanhemmat ry** (lyhennys EPV) on vuonna 2004 perustettu Internetissä toimiva valtakunnallinen yhdistys. EPV:n tarkoituksena on auttaa eronneita tai muuten lastaan erossa toisesta vanhemmasta kasvattavia ihmisiä. Toiminta sisältää vertaistukea verkossa ja verkon ulkopuolella. EPV ylläpitää keskustelupalstaa internetissä.

EPV:llä on Internet-yhteisössä toimivaa vertaistukitoimintaa - koulutetut tukihenkilöt auttavat eroamassa olevia sekä yksin- ja yhteishuoltajia. Tärkeä osa yhdistyksen vertaisverkon toimintaa ovat erilaiset tapaamiset, joita järjestetään eri puolella Suomea - kesänviettoa, ulkoilua, teatterireissuja, talvisia tapahtumia, pikkujouluja. Tapahtumia on sekä lasten kanssa vietettäväksi että aikuisten omaksi virkistykseksi. EPV on lastensuojelujärjestö.

Eriparivanhemmat ry on Yhden Vanhemman Perheiden Liitto ry:n jäsenjärjestö.

## Aiheesta muualla
*Eriparivanhemmat ry - EPV ry 
*EPV:n keskustelupalsta 
*Yhden Vanhemman Perheiden liitto ry
Loismonnit

**Loismonnit** (Trichomycteridae) ovat kaloja, joita tunnetaan noin 286 lajia Panaman, Costa Rican ja Etelä-Amerikan sisävesissä. Kaikki loismonnilajit eivät ole viiksekkäitä, mutta kaikilla loismonneilla on paljas iho ja solakka ruumis. Jotkut loismonnit loisivat vesieläimissä ja toisissa kaloissa.

## Lähteet
*
* UUSIZOO 8 Kalat ja selkärangattomat
Luna 17

**Luna 17** () oli Neuvostoliiton Luna-ohjelmaan kuulunut miehittämätön kuulento. Se laukaistiin kohti kuuta 10. marraskuuta 1970 ja se laskeutui kuuhun Sateiden mereen viikkoa myöhemmin.

Luna 17 oli onnistunut projekti, ja sen kuuhun laskeutunut Lunohod 1 -kuukulkija lähetti kuvia ja muuta tietoa maahan lähes vuoden ajan.



## Lähteet
Algebrallinen sulkeuma

Matemaattisen kunnan **algebrallinen sulkeuma** on kuntalaajennusten teorian perusasioita.

Olkoon L/K kuntalaajennus. Jos a, b ovat algebrallisia yli K:n (ks. algebrallinen laajennus), niin voidaan helposti osoittaa, että myös a+b, a-b, ab ja (jos b\ne0) a/b ovat algebrallisia. Siis kunnan L osajoukko AS = {a | a on algebrallinen yli K:n} on kunta, ja siis laajennuksen L/K välikunta.

Kuntaa AS sanotaan kunnan K algebralliseksi sulkeumaksi. Zornin lemman avulla voidaan osoittaa, että jokaisella kunnalla on olemassa algebrallinen sulkeuma.

## Kirjallisuutta
*
Cheri Cheri Lady

**Cheri Cheri Lady** on Modern Talkingin vuonna 1985 ilmestynyt single. Kappale lukeutuu yhtyeen tunnetuimpiin, ja se on duon toisella albumilla nimeltä *[[Let's Talk About Love (Modern Talking)|Let's Talk About Love]]*. Se oli monien maiden ykköslistalla ilmestymisvuonna, muun muassa Suomessa, Saksassa, Libanonissa, Israelissa, Hongkongissa ja Kreikassa.

## Kappaleet
;A-puoli
#

;B-puoli
#

## Lähteet
Algebrallisesti suljettu kunta

Kunnan K sanotaan olevan **algebrallisesti suljettu**, jos se täyttää jonkin seuraavista (yhtäpitävistä) ehdoista:

:(i) Jokainen polynomi K[x]:ssä, joka ei ole vakio, hajoaa ensimmäisen asteen tekijöihin.

:(ii) Jaottomat polynomit K[x]:ssä ovat samat kuin lineaariset polynomit.

:(iii) Jokaisella K[x]:n polynomilla, joka ei ole vakio, on nollakohta K:ssa.

Edellä K[x] = \{p(x)\; |\; p(x) = a_0 + a_1 x+ \cdots + a_n x^n,\; n \geq 0, \forall i\in \{0,1,\cdots,n\} \, a_i \in K \}.

Siis yksinkertaisemmin muotoiltuna algebrallisesti suljettu kunta on sellainen kunta, jossa *n*:nnen asteen polynomilla on *n* nollakohtaa. Esimerkiksi kompleksilukujen kunta on algebrallisesti suljettu algebran peruslauseen nojalla, mutta reaalilukujen kunta ei sitä ole, sillä kaikilla reaalikertoimisilla polynomeilla ei ole lainkaan reaalisia ratkaisuja.
Taphrina

**Taphrina**-sukuun kuuluvat kotelosienet loisivat kasveilla ja muodostavat niihin erilaisia epämuodostumia, kasvaimia tai lehtilaikkuja. Tunnetuimpia näistä ovat lehtipuiden *tuulenpesät*: oksien epänormaalin haaroittumisen seurauksena muodostuneet tiheät oksarykelmät.

Tuulenpesäsienien suku on erilaistunut muista sienistä; se on ainoa Taphrinales-lahkon suku. Tuulenpesäsienet ovat usein erikoistuneet loisimaan yhdellä kasvilajilla tai -suvulla. Pohjoismaissa tavataan noin 30 lajia muun muassa saniaisilla, koivuilla, lepillä, ja hanhikeilla. Jotkin lajit loisivat pelkästään lehdillä, toiset voivat loisia koko versossa.

Tuulenpesäsienet lisääntyvät itiöillä, jotka syntyvät suoraan loisittujen kasvinosien pinnalle muodostuvissa itiölavoissa (ei itiöemää).

*Tuulenpesiksi* kutsutaan myös havupuissa tavattavia somaattisessa solussa tapahtuneesta mutaatiosta johtuvia epämuodostumia (esimerkiksi pallolatvakuusi).

## Lajeja

Pohjoismaissa tavataan noin 30 lajia.

* *Taphrina hiratsukae*: kotkansiivellä
* norkkopesäsieni (*Taphrina johansonii*): muodostaa keltaisia äkämiä haavan norkkoihin. Harvinainen.
* tuulenpesäsieni (*Taphrina betulina*): muodostaa tuulenpesiä hieskoivun oksiin. Hyvin yleinen koko Suomessa. 
* *Taphrina turgida* muodostaa tuulenpesiä rauduskoivulle. Harvinaisempi kuin *T. betulina*.
* *Taphrina carnea*: aiheuttaa punaista pöhöttymää kaikkien koivulajien lehdille.
* *Taphrina epiphylla*: aiheuttaa pieniä tuulenpesiä harmaaleppään. Yleinen erityisesti Pohjois-Suomessa.
* *Taphrina padi*: muuttaa tuomen hedelmät ontoiksi, pussimaisiksi kasvannaisiksi. Melko yleinen koko Suomessa.
* *Taphrina tormentillae*: aiheuttaa äkämiä, sekä kaikenlaisia muita paukamia hanhikkien lehtiin ja varsiin. Melko harvinainen, tavallisin rätvänällä.
* *Taphrina acerina*: muodostaa metsävaahteraan suuria tuulenpesiä, jotka kuitenkin poikkeavat vähän normaaleista oksista. Harvinainen.
* jalavanlehtipaise (*Taphrina ulmi*)

## Lähteet
Noskapiini

**Noskapiini** (tunnetaan myös nimellä **narkotiini**) on oopiumin alkaloideihin kuuluva isokinoliinin johdos, jolla ei ole analgeettista eli kipuja poistavaa eikä euforisoivaa eli hyvänolontunnetta aiheuttavaa vaikutusta. Noskapiinia on käytetty yskänlääkkeenä hillitsemään yskänärsytystä. Kuitenkin näyttö noskapiinin tehosta on ollut puutteellinen. Noskapiini relaksoi eli rentouttaa papaveriinin tavoin sileää lihasta, ja osa sen antitussiivisesta eli yskänärsytystä hillitsevästä vaikutuksesta saattaa perustua keuhkoputkien laajenemiseen. Noskapiini ei lamaa hengitystä, mutta suuret annokset stimuloivat keskushermostoa. Noskapiinin CAS-numero on 128-62-1. Noskapiinia saadaan oopiumiunikosta (*Papaver somniferum*).

## Haittavaikutuksia

Noskapiini vapauttaa histamiinia, joten sen anto voi pahentaa astmaa. Pahoinvointi ja väsymys ovat noskapiinin tavallisimmat haittavaikutukset. Koska noskapiini on mutageeninen eli mutaatioita aiheuttava ainakin *[[in vitro]]* kokeissa eli eliön ruumiin ulkopuolella suoritetuissa solu- ja kudoskokeissa ja eläinkokeissa, on sen käytöstä pyritty eroon.

## Katso myös
* Alkaloidi
* Yskä
* Yskänlääke

## Lähteet
*
*
*PubChem: Noscapine 
*Human Metabolome Database (HMDB): (-)-alpha-Narcotine 
*Food Component Database (FooDB): (-)-alpha-Narcotine 
*DrugBank: Noscapine 
*Kyoto Encyclopedia of Genes and Genomes (KEGG): Noscapine 
*ChemBlink: Narcotine
Tiaiset

**Tiaiset** (Paridae) on varpuslintujen lahkoon kuuluva runsaslukuinen lintuheimo. Tiaisia tavataan pääosin pohjoisella pallonpuoliskolla ja Afrikassa.

Tiaiset ovat melko pienikokoisia ja kaikkiruokaisia. Ne ovat pääosin niin sanottuja paikkalintuja ja muuttavat vain hyvin lyhyitä matkoja. Lajit asuvat enimmäkseen metsissä, mutta ovat hyvin liikkuvia. Tiaiset uskaltautuvat yleensä tulemaan pihapiireihin ja hakevat mieluusti ruokaa lintulaudoilta. Tiaiset ovat kolopesijöitä, ja niiden pesueet ovat suurikokoisia. Niiden ravintoon kuuluvat kesäisin etupäässä hyönteiset, ja talvisin ne syövät enemmän siemeniä. Japanilaiset talitiaiset yhdistelevät erilaisia ääniä järjestelmällisesti siten, että yhdistelmillä on oma, erillinen merkityksensä. Tulokset viittaavat siihen, että merkityksellinen äänten yhdistely sääntöjen mukaan ei ole yksinomaan ihmiskielelle ominainen piirre, vaan sillä on evolutiivisia juuria eläinten viestinnässä.

## Suvut
Tiasiin kuuluu 14 sukua ja 59 lajia.

### [[Afrikantiaiset]] (''Melaniparus'')

### [[Amerikantöyhtötiaiset]] (''Baeolophus'')
*Amerikantöyhtötiainen (*Baeolophus wollweberi*)
*Harmaatiainen (*Baeolophus ridgwayi*)
*Kalifornianharmaatiainen (*Baeolophus inornatus*)
*Nokitöyhtötiainen (*Baeolophus atricristatus*)
*Puistotiainen (*Baeolophus bicolor*)

### [[Harjatiaiset]] (''Machlolophus'')
*Harjatiainen (*Machlolophus spilonotus*)
*Intianharjatiainen (*Machlolophus xanthogenys*)
*Kirjoharjatiainen (*Machlolophus nuchalis*)
*Taiwanintiainen (*Machlolophus holsti*)

### [[Hömötiaiset]] (''Poecile'')

### [[Keltavatsatiaiset]] (''Pardaliparus'')
*Filippiinientiainen (*Pardaliparus elegans*)
*Keltavatsatiainen (*Pardaliparus venustulus*)
*Palawanintiainen (*Pardaliparus amabilis*)

### [[Kuusitiaiset]] (''Periparus'')
*Kuusitiainen (*Periparus ater*)
*Mustatöyhtötiainen (*Periparus rufonuchalis*)
*Rusovatsatiainen (*Periparus rubidiventris*)

### [[Sinitiaiset]] (''Cyanistes'')
*Afrikansinitiainen (*Cyanistes teneriffae*)
*Sinitiainen (*Cyanistes caeruleus*)
*Valkopäätiainen (*Cyanistes cyanus*)

### [[Talitiaiset]] (''Parus'')
*Keidastiainen (*Parus bokharensis*)
*Talitiainen (*Parus major*)
*Tuhkatalitiainen (*Parus cinereus*)
*Vihertalitiainen (*Parus monticolus*)

### [[Töyhtötiaiset]] (''Lophophanes'')
*Harmaatöyhtötiainen (*Lophophanes dichrous*)
*Töyhtötiainen (*Lophophanes cristatus*)

### [[Valko-otsatiaiset]] (''Sittiparus'')
*Kirjotiainen (*Sittiparus varius*)
*Valko-otsatiainen (*Sittiparus semilarvatus*)

### Lajit, joilla on oma sukunsa
*Kerttutiainen (*Sylviparus modestus*)
*Maatiainen (*Pseudopodoces humilis*), luokiteltiin aiemmin variksiin
*Sulttaanitiainen (*Melanochlora sultanea*)
*Tulipäätiainen (*Cephalopyrus flammiceps*)

## Katso myös
*Pyrstötiaiset (*Aegithalidae*)
*Pussitiaiset (*Remizidae*)
*Suomessa pesivät tiaislajit pesimäkantakokoineen ja uhanalaisuusluokkineen 

## Lähteet
**Eläinten maailma*, osa 5, s. 1856–1860. .

### Viitteet
Puhtaat purjeet

**20 suosikkia - Puhtaat purjeet** on Rexin vuonna 2002 julkaistu kokoelmalevy. Levy on osa Warner Music Finlandin 20 suosikkia kokoelmalevysarjaa.
## Kappaleet
# Puhtaat purjeet - Säv. ja san. Raul Reiman, sov. R. Kero - 2'50 (1977)
# Punainen kuu *(Red Rubber Ball)* - Säv. P. Simon - B. Woodley, suom. san. R. Reiman, sov. J. Sivonen - 2'00 (1977)
# Blondie nam nam - Säv. Harpo, suom. san. I. Milan, sov. J. Sivonen - 2'15 (1977)
# Cherry Baby *(Cherry, Cherry)* - Säv. Neil Diamond, suom. san. R. Reiman, sov. J. Sivonen - 2'52 (1977)
# Naiseksi muutuit niin *(Girl You'll Be A Woman Soon)* - Säv. Neil Diamond, suom. san. R. Reiman, sov. J. Sivonen - 3'14 (1977)
# Ei soitto pelaa *(I Hate The Music)* - Säv. Vanda - Young, suom. san. P. Reponen, sov. J. Sivonen - 3'41 (1977)
# Jatkaa elämää *(Bara än en gång)* - Säv. T. Stiby - R. Blomström - J. Onnerud, suom. san. R. Reiman, sov. K. Westerlund - 2'43 (1977)
# Taas tehdas savuaa *(Smoke Big Factory)* - Säv. B. Cummings - K. Winter - J. Kale, suom. san. R. Kero, sov. J. Sivonen - 3'45 (1977)
# Pystyyn pää - Säv. Hillel Tokazier, san. J. Toiviainen, sov. J. Sivonen - 3'00 (1977)
# Sä et enää tee hallaa - Säv. Pekka Hartonen, san. P. Reponen, sov. J. Sivonen - 3'19 (1977)
# Mies, rekka ja yö *(Jag tar tåget härifrån)* - Säv. Örjan Englund, suom. san. R. Reiman, sov. V. Samuli - 3'04 (1983)
# Eva Maria *(Evangelina)* - Säv. H. Axton - Higginbotham, suom. san. R. Reiman, sov. V. Samuli - 4'08 (1983)
# Päivät työssä *(Daydreams About Night Things)* - Säv. John Sweers, suom. san. R. Reiman, sov. V. Samuli - 2'17 (1983)
# Radiosta kuulet sen *(Listen To The Radio)* - Säv. Fred Knipe, suom. san. R. Reiman, sov. V. Samuli - 3'00 (1983)
# Parasta maailmassa *(Even The Nights Are Better)* - Säv. J. L. Wallace - T. Skinner - K. Bell, suom. san. R. Reiman, sov. V. Samuli - 3'53 (1983)
# Kiitos vain, ei käy *(She Thinks I Still Care)* - Säv. Dickey Lee, suom. san. R. Reiman, san. V. Samuli - 2'49 (1983)
# Muistojen katu *(All Roads Lead To You)* - Säv. Kye Fleming - Dennis Morgan - Charles Quillen, suom. san. R. Reiman, sov. V. Samuli - 3'25 (1983)
# Voi veljet *(Mr. Don't Speak Bad About Me)* - Säv. Örjan Englund, suom. san. R. Reiman, sov. V. Samuli - 3'21 (1983)
# Muukalainen *(Rhinestone Cowboy)* - Säv. L. L. Weiss, san. J. Toiviainen, sov. V. Samuli - 3'18 (1983)
# Vierelläin oot - Säv. ja san. V. Kataja, sov. V. Torppa - 3'32 (1983)

## Lähteet
* CD-levy 0927-41847-2 (Warner Music Finland, 2002)
Summa (kirjankustantamo)

**Kustannusosakeyhtiö Summa** on vuonna 2001 Helsingissä tutkijoiden ja kirjoittajien perustama pienkustantamo. Se ilmoittaa julkaisevansa lukevalle yleisölle laadukkaita kirjoja, jotka ovat kauniita ja kestäviä käyttöesineitä. 

Summa on julkaissut erityisesti klassikkokäännöksiä. Vuonna 2003 julkaistu Marke Ahosen kääntämä Diogenes Laertioksen teos *[[Merkittävien filosofien elämät ja opit]]* sai J. A. Hollo -palkinnon parhaasta tietokirjakäännöksestä.

Yhtiön toimitusjohtajana toimii Antti Kuparinen. Kirjojen kannet on suunnitellut muotoilija Annaleena Hakatie.

## Kustantamon julkaisemia teoksia
 	
* Debord, Guy: Spektaakkelin yhteiskunta 	
* Deleuze, Gilles : Nietzsche ja filosofia 	
* Diogenes Laertios: Merkittävien filosofien elämät ja opit
* Filosofin kuolema (toim. Kaitaro & Roinila)
* Hegel, G.W.F.: Logiikan tiede I
* Kierkegaard, Søren: Filosofisia muruja
* Minä, säveltäjä 1 (toim. Pekka Hako)
* Minä, säveltäjä 2 (toim. Juha Torvinen & Petri Tuovinen)
* Nietzsche, Friedrich: Ecce homo. Kuinka tulee siksi mitä on
* Nietzsche, Friedrich: Kirjoituksia kreikkalaisista
* Ojakangas, Mika: Pietas – kasvatuksen mahdollisuus 
* Paul Osipow – Paintings 1980-2005 (toim. Osipow Paul, Valjakka Timo & Svenungsson Jan) 
* Plutarkhos: Lihansyönnistä / Plutarchos: Om att äta kött (kääntökirja) 
* Rousseau, Jean-Jacques: Kirjoituksia sodasta ja rauhasta
* 
* Sade, Markiisi de: Filosofia budoaarissa
* Turner Viktor: Rituaali

## Aiheesta muualla

* Kustannusosakeyhtiö Summa
Navy Moves

**Navy Moves** on Dinamic Softwaren kehittämä videopeli, joka on julkaistu vuonna .

Peli on julkaistu usealle kotitietokoneelle kuten: Amiga, Amstrad CPC, Atari ST, Commodore 64, DOS, MSX sekä ZX Spectrum. 

Pelityyppi on sivuttain vierivä toimintapeli. Peli on osa *Moves*-sarjaa, johon kuuluvat lisäksi *[[Army Moves]]* sekä *[[Arctic Moves]]*. *Arctic Movesin* lopussa ilmoitettiin myös sarjan neljäs peli *Desert Moves*, jota ei ole julkaistu.

## Julkaisut
; 1988 
: Amstrad CPC, Commodore 64, MSX, ZX Spectrum
; 1989 
: Amiga, Atari ST
; 1990 
: DOS

## Aiheesta muualla
*
Jonna’s Problem

**Jonna’s Problem** on ex-Nylon Beat Jonna Kososen perustama nelihenkinen yhtye, joka toimi aluksi nimellä *The Johnson*. *The Johnson* ehti tehdä muutaman keikan, mutta yhtye sai monelta taholta kritiikkiä nimestään ja se vaihdettiin. Tiettävästi Children of Bodomin ja Warmenin poikien istuessa Jonnan kotipihalla joku heitti ilmaan kysymyksen: ”Jonna, mikä on ongelma?” Näin siis syntyi yhtyeen uusi nimi, Jonna’s Problem.
 
Jonnan lisäksi yhtyeessä vaikuttaa muitakin ammattimuusikoita. Kitaristi Tuomas ”Töyhtö” Wäinölä on vaikuttanut mm. Kotipellon ja Nylon Beatin taustabändeissä. Lauri Porraa taas usein kutsutaan yhdeksi Suomen parhaista basisteista. Vastikään sooloalbuminsakin julkaissut neli- ja viisikielisen taituri on vaikuttanut mm. Stratovariuksen riveissä. Rumpali Santeri Saksala tunnetaan mm. Five Fifteenistä.
 
Yhtyeen ensimmäinen singlekappale *Me, Myself & U* sai ensiesityksensä TV2:n Popklubi-ohjelmassa joulukuussa 2005, ja itse single ilmestyi tammikuussa 2006. Yhtyeen esikoisalbumi ilmestyi 22. maaliskuuta 2006, jonka julkistamistilaisuus pidettiin Helsingin Semifinaalissa. Julkistamistilaisuudessa näytettiin myös ensimmäistä kertaa yhtyeen musiikkivideo kappaleesta *Shame On You*, jonka on ohjannut Kusti Manninen
 
## Jäsenet
* Jonna Kosonen – laulu
* Lauri Porra – basso
* Tuomas Wäinölä – kitara
* Santeri Saksala – rummut

### Vierailevat jäsenet
* Janne Wirman – koskettimet (*Take My Life*)

## Julkaisut
### Albumit
Jonna’s Problem (2006) (#32)

### Singlet
* Me, Myself & U (2006) (#5)
* Shame On You (2006 &ndash; promo)
* Susie (2008 &ndash; promo)

### Musiikkivideot
*Shame On You* (2006, ohj. Kusti Manninen)

## Aiheesta muualla
* 
*
Aarne Nuorvala

**Aarne Johannes Nuorvala**, vuoteen 1934 *Nylenius* (18. huhtikuuta 1912 Viipuri – 11. heinäkuuta 2013 Helsinki) oli suomalainen juristi ja virkamies. Hän toimi pääministerin sijaisena ja ministerinä valtioneuvoston kansliassa Lehdon virkamieshallituksessa vuosina 1963–1964.

Hän toimi myös hallintoneuvoksena vuosina 1957–1964, oikeuskanslerina vuosina 1964–1965 ja korkeimman hallinto-oikeuden presidenttinä vuosina 1965–1982. Virkaylioikeuden puheenjohtajana hän toimi vuosina 1966–1981.

Nuorvala on kaikkien aikojen vanhimmaksi elänyt valtioneuvoston jäsenenä toiminut henkilö.

## Lähteet

## Kirjallisuutta
* 
* 
* 

## Aiheesta muualla
* 
* Aarne Nuorvalan muistokirjoitus ''Helsingin Sanomissa.''
Koolasuchus

**Koolasuchus cleelandi** oli valtava liitukauden puolivälissä elänyt jäänne ennen yleisistä panssarisammakoista. Muiden panssarisammakoiden väistyessä krokotiilieläinten tieltä *Koolasuchus* säilyi silloisella Etelämantereella, johon myös nykyinen Australian manner kuului. Lajin säilymisen syynä oli todennäköisesti se, että alueen vedet olivat liian kylmiä krokotiileille. Ilmasto oli talvisin varsin kylmä, mutta *Koolasuchus* todennäköisesti horrosti tuon ajan.

*Koolasuchus* tunnetaan vain kahdesta Australian Victoriasta löydetystä 80-senttisestä leukaluusta, joissa on jopa 10-senttisiä hampaita. *Koolasuchus* oli ehkä lähes 5 metriä pitkä ja painoi noin 500 kiloa. Sen kallo oli leveä ja sen silmät sijaitsivat päälaella, joten se pystyi hyvin väijymään pohjassa odottaen, että saalis tulisi kyllin lähelle sen valtavaa kitaa. Myös sen vahva häntä on ollut välttämätön saalistuksessa. Silmien ympärillä sijainneiden urakuvioiden avulla *Koolasuchus* on voinut aistia veden värähtelyjä, jotka auttoivat sitä saalistamaan mutaisassakin vedessä. 

*Koolasuchuksen* ravinto lienee pääasiassa koostunut kaloista, ravuista ja nilviäisistä. Tilaisuuden tullen se saattoi syödä myös esimerkiksi veden ääreen tulleita nisäkkäitä ja pieniä dinosauruksia. Maalla Koolasuchus oli sen sijaan kömpelö ja on ehkä noussut vedestä vain horrostamaan. Nimensä laji sai paleontologi Lesley Koolin mukaan. Koolasuchuksen leukaluut löydettiin vuonna 1989 ja ne on ajoitettu 112–104 miljoonan vuoden taakse. 

## Lähteet
* 

### Viitteet
Arno Hannus

**Arno Viktor Gustaf Hannus** (10. lokakuuta 1920 Köyliö – 23. heinäkuuta 2020 Espoo) oli suomalainen juristi, joka toimi sisäasiainministerinä Lehdon virkamieshallituksessa vuosina 1963–1964 ja sisäasiainministeriön kansliapäällikkönä vuosina 1963–1984. Hän oli varatuomari. Hannus kehitti erityisesti hallintoa niin kuntatasolla kuin valtakunnankin tasolla. Kuollessaan 99-vuotiaana Hannus oli vanhin elossa ollut suomalainen, joka oli toiminut valtioneuvoston jäsenenä.
__NOTOC__
## Teoksia
* *Kuntalaki*. WSOY 1995. 
* *Kunnallislain uudet säännökset kuntien yhteistoiminnasta*. WSOY 1978. 
* *Kunnallisoikeuden pääpiirteet*. WSOY 1991. 
* *Uusi kunnallislaki*. WSOY 1981. 
* *Virkamiehen näkökulmasta*. 1979. 
* *Maamiehen vero-oppi*. 1957.

## Lähteet

## Kirjallisuutta
* 

## Aiheesta muualla
*
NHL-kausi 1980–1981

**Kausi 1980–81** oli National Hockey Leaguen historian 64. kausi. Sen aikana 21 joukkuetta pelasi kukin 80 runkosarjaottelua. Calgary Flames pelasi ensi kertaa Calgaryssä; joukkue oli aiemmin Atlantan kaupungissa toiminut Atlanta Flames. New York Islanders voitti mestaruuden ja seurahistoriansa toisen Stanley Cupin. Loppuottelussa kukistui Minnesota North Stars.

## Runkosarja

### Lopputulokset
*Selite: O = Ottelut, V = Voitot, H = Häviöt, T = Tasapelit, P = Pisteet, RM = Rangaistusminuutit*


#### Prince of Wales -konferenssi

#### Clarence Campbell -konferenssi

### Pistepörssi
*Selite: O = Ottelut, M = Maalit, S = Syötöt, P = Pisteet, RM = Rangaistusminuutit*

## Palkinnot

## Aiheesta muualla
*Hockey Database 
*NHL.com
Olavi Merimaa

**Henrik Olavi Merimaa** (26. syyskuuta 1908 – 3. kesäkuuta 1970) oli suomalainen juristi, joka toimi oikeusministerinä Lehdon virkamieshallituksessa vuosina 1963–1964. Hän oli kotoisin Vaasasta.

## Lähteet
Luminainen

**Luminainen** on Leena Lehtolaisen vuonna 1996 ilmestynyt rikosromaani, jonka päähenkilö on monien muiden Lehtolaisen teosten tapaan Maria Kallio. Romaani palkittiin Suomen dekkariseuran Vuoden johtolanka -palkinnolla 1997. Teoksen kustansi Tammi.

## Juoni
Kirjan päähenkilö on poliisi Maria Kallio, jonka tehtävä on selvittää Espoon Nuuksiossa tapaninpäivän yönä sattunutta hämärää kuolemantapausta. Surmatuksi on tullut naisille terapiaryhmää pitävä feministi Elina Rosberg, jonka todetaan olleen kuolinhetkellä sekä alkoholin että midatsolaamin (Dormicum) vaikutuksen alaisena. Ruumis löydetään hangesta kuoliaaksi paleltuneena.

Epäiltyjen joukko koostuu lähinnä naisista, jotka viettivät teon tapahtuessa aikaa Rosbergan kartanossa, Nuuksiossa. Kuvioihin sotketaan myös yhden potilaan, Johanna Säntin, aviomies, ankaran uskonnollinen lestadiolaissaarnaaja Leevi Säntti. Hänellä ei kuitenkaan ole tekemistä henkirikostapauksen kanssa. Leevi Säntin mahdolliseksi motiiviksi Kallio epäili sitä, että Elina Rosberg oli yllyttänyt Johannaa aborttiin, jota Leevi piti murhana. 

Kallio kollegoineen kuulustelee muun muassa seksiravintolassa stripparina toimivaa, lapsena insestin uhriksi joutunutta Milla Marttilaa, ennen kuin todellinen syyllinen keksitään. Yksi Rosbergassa olleista naisista, 25-vuotias Niina Kuusinen, oli sekoittanut Elina Rosbergin viskiin Dormicum-lääkettä. Kuusinen oli Rosbergin 16-vuotiaana synnyttämä tytär, mutta tietoa pyrittiin salaamaan. Asiasta kuitenkin tiesi Elinan täti Aira Rosberg, joka pyrki viimeiseen asti suojelemaan Niina Kuusista.

Kuusisen tarkoitus ei ollut tappaa ketään, vaan ainoastaan pelotella. Alkoholin ja midatsolaamin vaikutuksen alla olleen Rosbergin voimat olivat loppuneet ulkona, ja hän oli sammunut lumihankeen. Kirjan lopussa Maria Kallio epäilee, että astrologi ja Niina Kuusisen terapeutti Kari Hanninen olisi tappanut Rosbergin löydettyään tämän tajuttomana. Kirjasta ei kuitenkaan käy ilmi, että teon takana olisi muita henkilöitä kuin Kuusinen. Hän oli lisäksi jonkin aikaa Elina Rosbergin kuoleman jälkeen pahoinpidellyt tai yrittänyt tappaa Aira Rosbergin. 

Alun perin Kallio keksi epäillä Rosbergin synnyttäneen joskus lapsen, koska oikeuslääketieteellisessä tutkimuksessa hänen kohdunsuunsa oli todettu olevan rakomainen. Kävi ilmi, että synnytyksestä oli jo melko kauan, kenties vajaat 20 vuotta. Alun perin Aira Rosberg oli yrittänyt selittää kohdunsuun arpia pelkästään Intiassa 1970-luvulla suoritetulla kasvaimen poistoleikkauksella. Kirjan sivujuonena surmansa saavat lähellä Rosbergaa sattuneessa panttivankidraamassa sekä Markku Halttunen että tämän panttivangiksi ottama poliisimies Juhani Palo. Palo oli ollut Kallion pitkäaikainen yhteistyötoveri.

Rosbergan kartanoon asettuu lopuksi asumaan Johanna Säntti yhdeksän lapsensa kanssa.

## Lähteet

## Aiheesta muualla
* Kirja Tammen kotisivuilla
* Kirjasampo
* Kirjan pohjalta tehty televisiosarja IMDB:ssä
NHL-kausi 1982–1983

**Kausi 1982–1983** oli National Hockey Leaguen historian 66. kausi. Sen aikana pelattiin 80 runkosarjaottelua 21 joukkueen voimin. Mestaruuden vei New York Islanders, joka saalisti historiansa neljännen Stanley Cupin. Loppuottelussa Islanders voitti Jari Kurrin edustaman Edmonton Oilersin. 

## Runkosarja

Boston Bruins keräsi runkosarjassa huikeat 110 pistettä. Edmonton Oilers puolestaan rikkoi yhden kauden maaliennätyksen 424 maalillaan. Wayne Gretzky teki runkosarjan uuden piste-ennätyksen saalistaessaan 196 pistettä. Lisäksi Oilers saavutti ennätyksen samassa joukkueessa samalla kaudella yli 100 tehopistettä tehneiden pelaajien lukumäärässä. Wayne Gretzkyn lisäksi Edmontonin pelaajista yli 100 pisteeseen ylsivät Glenn Anderson, Jari Kurri ja Mark Messier. 

### Tulokset

#### Prince of Wales -konferenssi

#### Clarence Campbell -konferenssi

### Pistepörssi

## Palkinnot

## Aiheesta muualla
*Hockey Database
*NHL.com
Erotuomari

**Erotuomari** on eräiden urheilulajien sääntöjä kentällä valvova ja tapahtuman kulkua ohjaava toimitsija. 

## Yleistä
Erotuomarin toimivalta kattaa myös ennen ottelua ja sen jälkeenkin tapahtuvat rikkomukset, järjestyshäiriöt jne. Erotuomari on mukana useissa mutta ei kaikissa joukkueurheilu- sekä yksilölajeissa. Erotuomari ohjaa ja valvoo, että pelin sääntöjä noudatetaan lajin sääntökirjan, ohjeiden ja tulkintojen mukaisesti. Mikäli pelaaja rikkoo sääntöjä, on erotuomarin puututtava siihen sääntöjen, ohjeiden ja tulkintojen määräämissä puitteissa. 

## Jääkiekkoerotuomarit
Erotuomaritoiminta jääkiekossa toimii eri tavalla tasosta riippuen.
Käytössä on seuraavanlaisia järjestelmiä:
*Neljän tuomarin järjestelmä, jossa on kaksi päätuomaria ja kaksi linjatuomaria.
Päätuomareilla on yhteinen päätäntävalta rangaistuksista. Linjatuomarit hoitavat paitsioiden ja pitkien kiekkojen viheltämisen. Tuomarit voivat kuitenkin yhdessä tulkita jonkin tietyn tilanteen ja päätyä ratkaisuun joukkueena. Kyseinen järjestelmä oli kaudella 2007-08 testikäytössä SM-liigassa, Mestiksessä ja A-nuorten SM-liigassa. Järjestelmä on nykyään virallisessa käytössä SM-liigassa, Mestiksessä ja muissa ylimmissä sarjoissa. Neljän tuomarin järjestelmä on nykyään korvannut kolmen tuomarin järjestelmän lähes kokonaan.
Kyseinen järjestelmä on käytössä myös NHL:ssä ja vuodesta 2008 lähtien kaikissa IIHF:n järjestämissä otteluissa ja turnauksissa.
*Kolmen tuomarin järjestelmä, jossa on yksi päätuomari ja kaksi linjatuomaria
Päätuomarilla on päätäntävalta koskien rangaistuksia. Linjatuomarit hoitavat paitsioiden ja pitkien kiekkojen viheltämisen. Tuomarit voivat kuitenkin yhdessä tulkita jonkin tietyn tilanteen ja päätyä ratkaisuun joukkueena. Järjestelmä on Suomessa käytössä Suomi-sarjassa, A-nuorten SM-liigassa ja Mestiksessä, B- ja C-nuorten SM-sarjoissa sekä naisten SM-sarjassa. Muissa, alemmissa sarjoissa käytetään kahden erotuomarin järjestelmää.
*Kolmen tuomarin järjestelmä, jossa on kaksi päätuomaria ja yksi linjatuomari
Päätuomareilla on yhteinen päätäntävalta rangaistuksista. Linjatuomari hoitaa paitsioiden ja pitkien kiekkojen viheltämisen päätuomarien avustamana. Tätä järjestelmää käytetään lähinnä jos neljän tuomarin järjestelmässä toinen linjatuomari loukkaantuu, mutta se on myös vakituisessa käytössä joissain sarjoissa.
*Kahden erotuomarin järjestelmä, jossa on kaksi tuomaria. 

Heillä on yhteinen päätäntävalta koskien rangaistuksia, paitsioita ja pitkiä kiekkoja. Kyseinen järjestelmä on käytössä nuorten junioreiden peleissä sekä aikuisten alasarjoissa. Heidän tehtäviinsä kuuluu myös ilmoittaa toimitsijoille maalintekijät ja syöttäjät.

## Varusteet
Tuomitessaan erotuomarit tarvitsevat muun muassa seuraavia varusteita:
*paita ja muut asusteet
*kolikko
*pilli
* mittanauha

## Katso myös
* Jalkapalloerotuomari
**[[Tapa tuomari!]]*, jalkapallotuomareista kertova dokumenttielokuva vuodelta 2009

## Aiheesta muualla

*Suomen erotuomarien liitto
Kivinen vieras

**Kivinen vieras** () on Aleksandr Dargomyžskin kolminäytöksinen ooppera, joka jäi säveltäjältä keskeneräiseksi ja jonka viimeistelivät César Cui ja Nikolai Rimski-Korsakov. Oopperan libretto perustuu Aleksandr Puškinin samannimiseen näytelmään. Oopperan ensiesitys oli Pietarin Mariinski-teatterissa 16. helmikuuta 1872. Teos oli musiikillisesti kokeileva: siinä käytettiin rohkeita harmonioita ja modulaatioita eikä siihen ollut merkitty sävellajeja lainkaan.

## Lähteet
*
NHL-kausi 1993–1994

**NHL-kausi 1993–1994** oli sarjan 77. 26 joukkuetta pelasi 84 ottelun runkosarjan. New York Rangers voitti Stanley Cup -mestaruuden voitettuaan loppuottelussa Vancouver Canucksin. Voitto oli Rangersin neljäs. Seuran edellinen mestaruus oli 54 vuoden takaa vuodelta 1940.

Uusia joukkueita sarjassa olivat Mighty Ducks of Anaheim ja Florida Panthers. Minnesota North Stars myytiin Dallasiin, Texasiin ja joukkueen nimeksi tuli Dallas Stars. Edellisen kerran joukkue oli myyty toiselle paikkakunnalle, kun Colorado Rockies myytiin New Jersey Devilsiksi kaudella 1982–1983. Suurehko muutos oli se, että konferenssit nimettiin uudelleen ilmansuuntien mukaan: Campbell-konferenssista tuli Läntinen konferenssi ja Wales-konferenssista Itäinen konferenssi. Myös divisioonat nimettiin ilmansuuntien mukaisesti uudelleen.

## Runkosarja
### Lopputulokset
V = Voitot, H = Häviöt, T = Tasapelit, TM = Tehdyt maalit, PM = Päästetyt maalit, Pist. = Pisteet*
====Itäinen konferenssi====


====Läntinen konferenssi====

<small>x = joukkue pääsi pudotuspeleihin, y = joukkue voitti divisioonansa, z = joukkue voitti Presidents' Trophyn*

### Pistepörssi

## Stanley Cupin pudotuspelit

### Itäinen konferenssi

### Läntinen konferenssi

### Konferenssien välierät

### Konferenssien finaalit

### Stanley Cup -finaali

## NHL-palkinnot

## Aiheesta muualla
*Hockey Database
*http://nhl.com/
Michael Stearns

**Michael Stearns** on johtava yhdysvaltalainen ambient-muusikko, elokuvasäveltäjä sekä äänisuunnittelija. Hän on tuottanut musiikkia niin elokuviin, dokumenttiohjelmiin, mainoksiin kuin huvipuistolaitteisiinkin. Hän on syntynyt vuonna 1948 ja kasvanut Tucsonin kaupungissa Arizonassa.

Stearns käytti uransa alkuaikoina usein Serge Modular -syntetisaattoria, mikä toi hänen musiikkiinsa heleän ja melko "kosmisen" soinnun. 1980-luvun lopussa musiikki alkoi muistuttaa Steve Roachin tyyliä. Stearnsin musiikki sisältää luonnon ja ihmisen ääniä, mutta se voi olla myös melodisempaa.   

## Diskografia
### Sooloalbumit
* *[[Desert Moon Walk]]* (1977)
* *[[Ancient Leaves]]* (1978)
* *[[Sustaining Cylinders]]* (1978)
* *[[Morning Jewel]]* (1979)
* *[[Planetary Unfolding]]* (1981)
* *[[Light Play]]* (1983)
* *[[Lyra Sound Constellation]]* (1983)
* *[[M'ocean]]* (1984)
* *[[Chronos]]* (soundtrack, 1984)
* *[[Plunge (Michael Stearnsin albumi)|Plunge]]* (1986)
* *[[Floating Whispers]]* (1987)
* *[[Encounter (albumi)|Encounter]]* (1988)
* *[[Sacred Site]]* (1993)
* *[[The Lost World (Michael Strearnsin albumi)|The Lost World]]* (1995)
* *[[The Light in the Trees]]* (1996)
* *[[Collected Ambient and Textural Works 1977-1987]]* (1996)
* *[[Collected Thematic Works 1977-1987]]* (1996)
* *[[Within (Michael Stearnsin albumi)|Within]]* (2000)
* *[[Spirits of the Voyage]]* (2000) 
* *[[The Middle of Time]]* (2000) 
* *[[The Storm]]* (2001)

### Yhteistyöalbumit
* *Desert Solitaire* (Steve Roachin ja Kevin Brahenyn kanssa, 1989) 
* *Singing Stones* (Ron Sunsingerin kanssa, 1994)
* *Kiva* (Steve Roachin ja Ron Sunsingerin kanssa, 1995)
* *Sorcerer* (Ron Sunsingerin kanssa, 2000)
* *Sacred Pool* (Carolyn Congerin kanssa, 2001)
* *Vision Quest* (Carolyn Congerin kanssa, 2001)

### Kokoelma-albumit
* *Dali, The Endless Enigma* (1990)
* *Baraka* (soundtrack, (1992)
* *Deep Space* (1994)
* *Musique Mechanique* (1995)
* *Storm of Drones* (1996)
* *Celestial Journey* (1996)
* *Songs of the Spirit* (1997)
* *Trance Planet 4* (1998)
* *Soundscape Gallery 2* (1998)
Desert Moon Walk

**Desert Moon Walk** on amerikkalaisen ambient-muusikko Michael Stearnsin ensimmäinen sooloalbumi. Sen sisältö löytyy myös Stearnsilta myöhemmin ilmestyneeltä Collected Ambient and Textural Works 1977-1987 -albumilta.

## Lähteet
* http://www.michaelstearns.com/past_discography.html
Samuli Suomela

** Vilho Samuli Suomela** (27. heinäkuuta 1918 Pertteli – 16. maaliskuuta 2012) oli Maatalouden taloudellisen tutkimuslaitoksen (MTTL) johtaja ja professori (1952–1971), Maatilahallituksen pääjohtaja (1971–1983) sekä maatalousministeri (myöhemmin maa- ja metsätalousministeri) Lehdon virkamieshallituksessa vuosina 1963–1964 sekä Teuvo Auran II virkamieshallituksessa vuosina 1971–1972. Koulutukseltaan Suomela oli maatalous- ja metsätieteiden tohtori, ja hänellä oli maanviljelystalouden dosentuuri Helsingin yliopistossa vuosina 1954–1971.

## Lähteet
* Samuli Suomelan muistokirjoitus ''Helsingin Sanomissa''.
* 
* 
* 
* 
 
## Aiheesta muualla
* Haastattelu:
Martti Niskala

**Martti Alfred Niskala** (27. tammikuuta 1911 Haukipudas – 4. marraskuuta 1984) oli suomalainen ministeri ja Tie- ja vesirakennushallituksen pääjohtaja. Hän valmistui diplomi-insinööriksi 1935.

Niskala toimi Pohjolan Voima Oy:n työpäällikkönä (1945–1950), Typpi Oy:n rakennuspäällikkönä (1950–1952), Neste Oy:n rakennuspäällikkönä kahteen otteeseen (1951–1953 ja 1957–1961) ja Yhtyneitten Paperitehtaiden Kaipolan tehtaan rakennuspäällikkönä (1952–1954). Tie- ja vesirakennushallituksen pääjohtajana hän toimi 1961–1976.

Hän oli Maaseudun Keskusrakennustoimisto Oy:n toimitusjohtaja 1957–1961.

Niskala toimi kulkulaitosten ja yleisten töiden ministerinä 1963–1964 ja liikenneministerinä 1970.

## Lähteet
Olof Ojala

**Olof Edvinson Ojala** (5. lokakuuta 1919 – 27. heinäkuuta 1977) oli suomalainen juristi ja virkamies. Hän toimi sosiaaliministerinä Lehdon virkamieshallituksessa vuosina 1963–1964.

Ojala oli koulutukseltaan lakimies ja arvoltaan varatuomari. Hän toimi sosiaali- ja terveysministeriön osastopäällikkönä 1948–1972 ja tapaturmaviraston ylijohtajana 1972–1977

## Lähteet
* http://valtioneuvosto.fi/tietoa/historiaa/hallitukset-ja-ministerit/raportti/-/r/m2/318
Magnus Kull

**Magnus Ingmar Kull** (12. huhtikuuta 1924 Mustasaari – 14. tammikuuta 2016 Loviisa) oli suomalainen kauppatieteiden lisensiaatti ja kouluneuvos. Hän toimi Svenska social- och kommunalhögskolanin rehtorina 1958–1969, kouluhallituksen osastopäällikkönä 1969–1980 ja sen jälkeen opetusministeriön neuvottelevana virkamiehenä. Hänet valittiin Ruotsalaisesta kansanpuolueesta eduskuntaan vuosiksi 1966–1970.

Kull toimi II sosiaaliministerinä Lehdon virkamieshallituksessa vuosina 1963–1964. 

## Lähteet

## Aiheesta muualla
* 
* Magnus Kull’in muistokirjoitus ''Helsingin Sanomissa''.
*
Hellas Verona

**Hellas Verona Football Club** (yksinkertaisemmin **Hellas Verona**) on italialainen jalkapalloseura, jonka edustusjoukkue pelaa kaudella 2022–2023 Italian korkeimmalla sarjatasolla Serie A:ssä. Seuran kotikaupunki on Verona, ja sen värit ovat sininen ja keltainen. Hellasin paikalliskilpailija on AC Chievo Verona.

## Historia
Joukko yliopisto-opiskelijoita perusti Hellas Veronan vuonna 1903. Joukkue nimettiin Hellasiksi (kreikkalaisten maastaan käyttämä nimitys) kreikanopettaja Corubolon ehdotuksesta.

Hellas Verona voitti mestaruuden kaudella 1984–1985. Se putosi Serie A:sta kaudella 2001–2002 ja pelasi 11 kautta alemmissa sarjoissa ennen paluutaan pääsarjaan kaudeksi 2013–2014. Kolmen kauden jälkeen se putosi Serie B:hen. Kaudella 2017–2018 seura pelasi jälleen Serie A:ssa mutta putosi heti takaisin Serie B:hen, josta paluu pääsarjaan onnistui heti ensimmäisellä kaudella.

## Lähteet

## Aiheesta muualla
* Seuran sivusto
Noitasapatti

**Noitasapatti** oli  noitavainoihin liittyvä uskomus, jonka mukaan noidat kokoontuivat lentäen juhlimaan ja irstailemaan saatanan kanssa noitasapatiksi kutsuttuihin juhliin paikkaan, jota nimitetään eri alueilla eri nimellä. Ruotsin valtakunnan alueella siitä käytettiin vanhastaan ruotsalaiseen kansanperinteeseen kuulunutta nimeä Blåkulla, Suomessa sitä kutsuttiin myös saareksi tai vuoreksi. Juhlissa vahvistettiin noitien ja paholaisen liitto. Uskomus syntyi 1400-luvulla muiden noitaoppien ohella. Noitasapattien kuviteltuja tapahtumia kuvataan muun muassa kirjassa *[[Noitavasara]]* (1486).

Noituutta on harjoitettu ihmiskunnan historiassa niin kauan kuin tiedetään ja noituudella vahingoittaminen mainitaan jo Hammurabin laissa noin 1760 eaa. 900-luvulta peräisin olevan kirkollisen määräyksen Canon Episcopin mukaan kaikki kuvitelmat lentävistä noidista olivat rienausta. 1200-luvulla kirkko keskittyi ennen kaikkea kerettiläisyyden ja taikauskon vastustamiseen.

Uuden ajan kynnyksellä 1400-luvulla kehittyi kuitenkin uudenlainen teoria noituudesta: erityisesti naisnoidat liittoutuivat paholaisen kanssa ja lensivät noitasapattiin harjoittamaan muun muassa sukupuoliyhteyttä saatanan kanssa. Teorian loivat aikakauden oppineet, niin teologit kuin juristitkin.

Noitaoikeudenkäynneissä käytettiin laajalti kidutusta todisteiden hankkimiseksi, ja tämä myös edisti noitavainoja. Kidutetut syytetyt tunnustivat kiduttajien haluamia asioita ja näitä tunnustuksia pidettiin totuutena. Siellä, missä kidutusta ei käytetty, jäivät vainotkin vähäisiksi.

## Lähteet

### Kirjallisuus
*
Citroën Xsara Picasso

**Citroën Xsara Picasso** on Citroënin vuosina 1999–2010 valmistama keskikokoinen tila-auto, joka perustuu Citroën Xsara -malliin. Se oli vastaus Renault’n Scénic-mallin aloittamaan tila-autojen uuteen nousuun. Xsara Picasson korvasi Citroën C4:ään perustuva C4 Picasso, joka tuli markkinoille jo vuonna 2007, mutta Xsara Picasso jäi vielä mallistoon sen rinnalle. Euroopassa mallia valmistettiin vuoteen 2009 saakka, mutta Kiinassa viimeiset autot valmistuivat vuonna 2010. 

Vuoden 2001 Euro NCAP -kolaritestistä Picasso sai tulokseksi neljä tähteä viidestä. 

Citroën Xsara Picasso esiteltiin syksyllä 1998, mutta sitä alettiin valmistaa vasta seuraavana kesänä. Alustarakenteet olivat samankaltaiset kuin Xsarassa. Pitkä 276-senttinen akseliväli toi ajettavuuteen vakautta, mutta suuri kylkipinta-ala teki autosta sivutuuliherkän. Picassossa on kaksoispohja, jonka ansiosta sisälattia on tasainen ja normaalia korkeammalla. Takana on kolme erillisistuinta, joista keskimmäistä on mahdollista siirtää eteenpäin. 550-litrainen tavaratila oli useimpia kilpailijoita suurempi. Mittaristo on digitaalinen ja se sijaitsee keskellä kojelautaa. Vaihteenvalitsin on sijoitettu kojelautaan. 

Picassoa valmistettiin aluksi kahdella bensiinimoottorilla, jotka olivat 1,6- (90&nbsp;hv) ja 1,8-litraiset (115&nbsp;hv). Dieselmoottori oli 2,0 HDi (90&nbsp;hv). 1,8-litrainen oli uusi taloudellinen EW7-moottori, joka esiteltiin ensi kerran juuri Picassossa. 

Vakiovarusteina oli muun muassa kaksi turvatyynyä, ABS-jarrut, kauko-ohjattava keskuslukitus, lämmitettävät sähköpeilit, plyysiverhoilu ja sähköikkunat edessä.  

Syksyllä 2000 varustus täydentyi ilmastoinnilla. Kolahdusten vähentämiseksi etuakselistoon tehtiin parannuksia vuodelle 2001. 1,6-litraisen moottorin teho nousi 95 hevosvoimaan. 

Vuodelle 2002 tuli Exclusive-malli, jossa oli varusteina muun muassa automaatti-ilmastointi, nahkaverhoiltu ohjauspyörä, korinväriset puskurit ja kylkilistat sekä kojelaudan alumiinikoristeet. 2,0-litraisissa oli lisäksi ESP ja vakionopeudensäädin. 

Vuonna 2003 moottorivalikoimaan lisättiin 2,0-litrainen bensiinimoottori, jonka sai ainoastaan neliportaisella automaattivaihteistolla. 

Keväällä 2004 Picasson keulan ilmettä muutettiin hieman ja Citroën-logon kokoa kasvatettiin. Uutena dieselmoottorina oli 110-hevosvoimainen 1,6 HDi, joka siis oli 2,0-litraista huomattavasti tehokkaampi. 

Vuodelle 2005 perusvarustelu nimettiin Dynamiciksi, mutta sisältö oli sama kuin aiemminkin. Vuoden lopussa aiemmat bensiinimoottorit korvattiin uudella 1,6-litraisella, jossa oli tehoa 110 hevosvoimaa.

## Nimi
Auton nimessä olevasta Pablo Picasson nimestä ja nimikirjoituksesta Citroën maksoi Picasson pojalle Claude Picassolle sievoisen summan. Nimen myymistä autoon paheksuttiin laajalti.

## Lähteet

## Aiheesta muualla
Pehr Adolf Kruskopf

**Pehr Adolf Kruskopf** (26. toukokuuta 1805 Pietari, Venäjä – 30. maaliskuuta 1852 Mälkölä, Muolaa) oli suomalainen piirtäjä ja taidemaalari.

Kruskopfin vanhemmat olivat Äyräpään tuomiokunnan tuomari Peter Kruskopf ja Maria Charlotta Rickneck. Hänen puolisonsa vuodesta 1832 oli Emilia Karolina Melartopaeus (1811–1887). Heillä oli kaikkiaan kymmenen lasta, joista vanhin oli vuodesta 1890 lähtien Suomen sähkölennätinpäällikön apulaisena toiminut valtioneuvos Pehr Emil Kruskopf (1833–1897).

Päästyään ylioppilaaksi Kruskopf meni opiskelemaan Turun Akatemiaan 1823 ja valmistuttuaan lakimieheksi 1827 toimi Turun hovioikeudessa. Tuomarin arvon Kruskopf sai 1841. Varsinaiselta ammatiltaan hän oli virkamies ja kielenkääntäjä, mutta toimi suuren osan elämästään eli 1830–1849 piirustuksen opettajana Helsingin yliopiston piirustuslaitoksella.

Piirustusta Kruskopf opiskeli taiteilija Frans Fredrik Sedmigradskyn ohjauksessa Pietarissa. Teoksiaan hän toi ensi kerran taidenäyttelyyn 1847, niitä on muun muassa Ateneumin taidemuseon kokoelmissa. Kruskopf oli Suomen varhaisimpia kivipiirrosten tekijöitä, 1837 hän julkaisi teoksen *Finska vyer, tecknade efter naturen*, jossa on 11 käsin väritettyä kivipiirrosta. Ne ovat hänen piirtämiään ja litografioimiaan. Teoksessa *[[Finland framställdt i teckningar]]*, joka ilmestyi 1845–1852, on 31 hänen työtään.

## Lähteet
*
*Kuvataiteilijamatrikkeli, Suomen taiteilijaseura
*  Sivu 414.
* 

## Aiheesta muualla
* Pehr Adolf Kruskopf Kansallisgallerian kokoelmissa
Slash’s Snakepit

**Slash's Snakepit** on Slashin (oikealta nimeltään Saul Hudson), Guns N' Rosesin entisen soolokitaristin, perustama yhtye. Slash's Snakepit perustettiin vuonna 1995. Yhtyeeltä on ilmestynyt kaksi albumia; *It's Five O'Clock Somewhere* (1995) ja *Ain't Life Grand* (2000). Guns n' Rosesin laulaja W. Axl Rose haastoi Slashin oikeuteen vuonna 1995, koska Slash's Snakepitin uusi albumi sisälsi kappaleita, jotka alun perin Axl oli suunnitellut Guns N' Rosesin uudelle albumille. Yhtye ei ole nykyään aktiivinen.

## Jäsenet
* Slash  – soolokitara
* Rod Jackson – laulu
* Keri Kelli – taustakitara
* Johnny Blackout – basso
* Matt Laug – rummut
* Teddy Zigzag Andreadis – kosketinsoittimet, huuliharppu

## Diskografia
* 
* 

## Aiheesta muualla
* Snakepit.org  Slashin virallinen fanisivu
Rosinante

**Rosinante** () on kuvitteellinen hevonen Miguel de Cervantesin romaanissa *[[Don Quijote]]* (julkaistu alun perin 1605). 

Kirjassa mielenvikainen ritari Don Quijote matkustaa Rosinantella ja aseenkantajansa Sancho Panzan kanssa etsimässä rakastettuaan Dulcineaa. 

Don Quijoten ratsun nimeen sisältyy sanaleikki. *Rocín* merkitsee huonoa hevosta tai kaakkia. Rosinante viittaakin ”kaakkina olevaan”.

Suomalaisessa lastenelokuvassa *[[Rusinoita]]* (1987) esiintyvän Rusina-hevosen sanotaan saaneen nimensä Rosinanten mukaan. Rusinante-niminen hevonen on esiintynyt suomalaisessa lastenohjelmassa, jossa Tuttiritari-niminen henkilö omistaa kankaasta tehdyn Rusinanten.